לוסי פריי

לוסי אליזבת פריי (באנגלית: Lucy Elizabeth Fry נולדה ב-13 במרץ 1992) היא שחקנית אוסטרלית.

ביוגרפיה 
פריי נולדה בוולווין, קווינסלנד, אוסטרליה בשנת 1992. היא למדה בבית הספר התיכון לבנות בבריסביין, קווינסלנד, והחלה ללמוד תיאטרון בגיל צעיר, ושיחקה בתיאטרון מבריסביין, "Zen Zen Zo". ב-2007 נבחרה לסגנית ראשונה בתחרות היופי "Girdfriend Magazine's Model Search".

קריירה 
היא הופיעה ללא קרדיט בגמר עונה 3 של סדרת הטלוויזיה H2O, בשנת 2010. התפקיד הגדול הראשון שלה בטלוויזיה היה בתור זואי בסדרת הנעורים נקודת גלישה. לאחר מכן החלה לשחק את ליילה, אחת מבנות הים, בעונה הראשונה של מאקו: אי הסודות.

בשנת 2014, היו לה תפקידים ראשונים במסך הגדול, בתור ליסה דראגומיר בסדרת הטלוויזיה "אקדמיית הערפדים" וכהאני ב-סדרה Now Add Honey. בשנת 2015, כיכבה פריי בסרט "קשר הסמים בתיכון" לצד תומאס מאן, וגילמה את התפקיד של אלכס. ב-2016, היא הופיעה בסרטים "מר צ'רץ'", עם אדי מרפי ובריט רוברטסון, ובסרט "אפלה", עם קווין בייקון. באותה שנה, היא גילמה את הדמות הראשית איב ת'ורוגוד במיני-סדרה האוסטרלית וולף קריק ובסדרה נובמבר 1963 בתפקיד מרינה, אשתו של לי הארווי אוסוואלד. באוקטובר 2016 לוהקה פריי לתפקיד טיקה, שדון צעיר בעל כוחות על שרביט קסום, בסרט הפנטזיה "בהיר" משנת 2017 בכיכובם של ויל סמית וג'ואל אדגרטון. ביולי 2017 לוהקה פריי לתפקיד ראשי בסרט "She's Missing" לצד אייסה גונסאלס.

ביולי 2019, שיחקה במותחן פעולה אמריקאי-בריטי "Last Looks", שביים טים קירקבי, המבוסס על רומן באותו שם מאת הווארד מייקל גולד. באותה שנה, שיחקה בסדרת הטלוויזיה, הסנדק של הארלם, שהוצגה לראשונה בספטמבר 2019 ב-Epix. בפברואר 2020, פורסם שהיא תככב בסרט המתח של נטפליקס "שיני לילה".

פילמוגרפיה

קולנוע

טלוויזיה

קליפים 
 Thirsty Merc (2010) בביצוע טומי וקריסטה

קישורים חיצוניים

הערות שוליים 

שחקני קולנוע וטלוויזיה אוסטרלים
שחקניות קולנוע וטלוויזיה אוסטרליות
שחקני תיאטרון אוסטרלים
שחקניות תיאטרון אוסטרליות
אוסטרלים שנולדו ב-1992
אוסטרליות שנולדו ב-1992